VIDES KONSULTATĪVĀ PADOME

Nodibinājumi: „Latvijas Dabas fonds”, „Vides Izglītības fonds”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, biedrības: „Latvijas Ornitoloģijas biedrība”, „Vides fakti”, „Vides aizsardzības klubs”, „Latvijas Makšķernieku asociācija”, „Latvijas ezeri”, „Zaļā brīvība”, „Ekodizaina kompetences centrs”, „Latvijas Botāniķu biedrība, „Cleantech Latvia”, „Latvijas Atkritumu saimniecības asociācija”, „Baltijas krasti”, „Zero Waste Latvija”, „Latvijas Vides pārvaldības asociācija”, „ Ezeru un purvu izpētes centrs”, ” Biškopības biedrība”, un biedrība „Baltijas Vides forums”.

**Rīga, Peldu iela 26/28, LV-1494**

22.02.2021.

Nr.1-4

**Valsts vides dienestam**

**pasts@vvd.gov.lv**

*Par ugunsdrošības preventīvo pasākumu plāna īstenošanas likumību*

 *dabas liegumā “Ances purvi un meži”*

Vides konsultatīvā padome ir iepazinusies ar pieejamo informāciju par dabas liegumā Ances purvi un meži veikto koku ciršanu gar dabiskajām brauktuvēm valsts mežā un konstatē:

1) Ir pieņemts lēmums par ietekmes uz vidi novērtējuma (IVN) procedūras piemērošanu Ugunsdrošības preventīvo pasākumu plānam dabas liegumam “Ances purvi un meži” (04.12.2019., <http://www.vpvb.gov.lv/lv/ivn/projekti/?status=1&id=3366>). Plānā paredzētās darbības ietver arī apauguma novākšanu gar dabiskajām brauktuvēm 18,6 km kopgarumā. Nav publicēta informācija, ka IVN minētajam plānām būtu veikts un pabeigts.

2) Neņemot vērā, ka IVN nav veikts, Valsts meža dienesta Ziemeļkurzemes virsmežniecība ir izsniegusi ciršanas apliecinājumus koku ciršanai “izlases cirte (cita cirte)” dabas liegumā “Ances purvi un meži” gar dabiskajām brauktuvēm, kas paredzētas ugunsdrošības preventīvo pasākumu plānā (<https://www.lvm.lv/sabiedribai/meza-apsaimniekosana/meza-ugunsdrosiba-un-ugunsdzesiba>), un koki jau ir nocirsti 2020. gadā, tostarp lielu dimensiju priedes.

3) Likuma “Par ietekmes uz vidi novērtējumu” 3. pantā noteikts, ka “7) paredzēto darbību, kurai ir vai var būt būtiska ietekme uz vidi, aizliegts sadalīt vairākās darbībās, jo tādējādi netiek pienācīgi novērtēta paredzētās darbības kopīgā ietekme”.

Vides konsultatīvā padome aicina izvērtēt iepriekš minētās koku ciršanas dabas liegumā “Ances purvi un meži” atbilstību pieņemtajam lēmumam par IVN procedūras piemērošanu Ugunsdrošības preventīvo pasākumu plānam.

Lūdzam informēt Vides konsultatīvo padomi par VVD vadības secinājumiem un pieņemtajiem lēmumiem, lai nodrošinātu likuma “Par ietekmes uz vidi novērtējumu” ievērošanu un dabas liegumā nepieļautu darbības, kuru ietekme uz vidi nav izvērtēta un nav izvērtētas arī alternatīvas brauktuvju novietojumam, lai saudzētu nozīmīgas mežaudzes struktūras. Nav izvērtēti ietekmi mazinoši pasākumi.

Ar cieņu, Juris Jātnieks

Vides konsultatīvās padomes priekšsētājs,

Sagatavoja:

Lelde.engele@inbox.lv

tālr. 26102617

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU